Kapers vas na motor omslaanTwee vermeende kapers is in hegtenis geneem nadat hulle glo twee vrouens gekaap het en kort daarna in ŉ ongeluk betrokke was in Cullinan, oos van Pretoria. SABC News berig dat vier vermeende kapers Sondagoggend ŉ voertuig met twee vrouens, onderskeidelik 30 en 35 jaar oud, gekaap het. Johannes Japhta, woordvoerder van die polisie, het aan die openbare uitsaaier gesê een van die kapers het beheer verloor oor die voertuig en dit het omgeslaan. Hy sê met die polisie se aankoms op die toneel het twee van die vermeende kapers reeds gevlug. Een van die vermeende kapers is op die toneel in hegtenis geneem. Japhta sê die tweede vermeende kaper is by ŉ hospitaal in hegtenis geneem nadat hy behandeling gaan soek het. Die polisie soek steeds na die ander twee vermeende kapers. Japhta sê die vrouens is na ŉ nabygeleë hospitaal geneem vir behandeling. BRON: SABC News